От определени среди се лансира идеята, че съществува „правителство в сянка“, което контролира Белия дом и регулира двете основни политически партии в САЩ. Според тези определени среди това правителство също така контролира официалните медии и най-крупните корпорации в света. Идеята на поддръжниците на тази теория е, че това „правителство в сянка“ е образувано много отдавна и се състои от същата група хора, която през 1913 година създава Федералния резерв, след това организира и подкрепя Болшевишката революция от 1917 година в Русия и най-накрая спомага за издигането на власт на нацистката партия в Германия. В този смисъл действията на местна почва на администрацията на Буш след 11 септември 2001 година се разглеждат като аналогични на действията на нацистката партия в Германия след запалването на Райхстага.